യു.ഡി.എഫിനെ പിന്നോട്ടടിച്ച് മുഖ്യ കക്ഷികളിലെ കലഹങ്ങള് തിരുവനന്തപുരം: നിയമസഭാ തെരഞ്ഞെടുപ്പിലെ കനത്ത തിരിച്ചടിയില് നിന്ന് കരകയറാന് ശ്രമിക്കുന്നതിനിടെ മുന്നണിയിലെ മുഖ്യ കക്ഷികളില് ഉണ്ടായിരിക്കുന്ന ആഭ്യന്തര പ്രശ്നങ്ങള് യു.ഡി.എഫിന് വെല്ലുവിളിയാകുന്നു. പാര്ട്ടി പുനഃസംഘടനയുമായി ബന്ധെപ്പട്ട് കോണ്ഗ്രസിലും ഹരിത വിഷയത്തില് മുസ്ലിം ലീഗിലും തര്ക്കം രൂക്ഷമാണ്. പാര്ട്ടി പദവികള് പങ്കിടുന്നത് സംബന്ധിച്ച് കേരള കോണ്ഗ്രസ് ജോസഫ് പക്ഷത്ത് ഉടലെടുത്ത കലഹത്തിന് പരിഹാരമായിട്ടുമില്ല. കരുത്ത് തിരിച്ചുപിടിക്കാനുള്ള യു.ഡി.എഫിെന്റ ശ്രമങ്ങളെപ്പോലും പിേന്നാട്ടടിക്കുന്ന നിലയിലേക്കാണ് മുഖ്യകക്ഷികളിലെ ആഭ്യന്തരപ്രശ്നങ്ങള് എത്തിനില്ക്കുന്നത്.പ്രതിപക്ഷ നേതാവിനെയും കെ.പി.സി.സി അധ്യക്ഷനെയും ഹൈകമാന്ഡ് തീരുമാനിച്ചതോടെ തുടങ്ങിയ നിഴല്യുദ്ധം പാര്ട്ടി പുനഃസംഘടനാ ചര്ച്ചയോടെ ഏറ്റുമുട്ടലിലേക്കെത്തിയിരിക്കുകയാണ്. കരുത്ത് നേടാന് ഗ്രൂപ് നേതാക്കളും പുതുനേതൃത്വവും നടത്തുന്ന നീക്കം പാര്ട്ടിയെ എവിടെ എത്തിക്കുമെന്ന ആശങ്ക പ്രവര്ത്തകരില് ശക്തമാണ്. അതിനിടെയാണ് മുെമ്ബങ്ങുമുണ്ടാകാത്തവിധം മുസ്ലിം ലീഗില് ആഭ്യന്തരപ്രശ്നങ്ങള് മൂര്ച്ഛിച്ചത്. നിയമസഭ തെരഞ്ഞെടുപ്പില് പ്രതീക്ഷിച്ച നേട്ടമുണ്ടാക്കാന് കഴിയാതെ വന്നതോടെയാണ് ലീഗില് തര്ക്കം രൂക്ഷമായത്. പാര്ട്ടി മുഖപത്രവുമായി ബന്ധെപ്പട്ടുയര്ന്ന ഫണ്ട് വിവാദം നിലവിലെ നേതൃത്വത്തെ ഉന്നമിട്ട് തന്നെയായിരുന്നു. പാണക്കാട് കുടുംബാംഗം തന്നെ കക്ഷിചേര്ന്നതോടെ വിവാദം ആളിക്കത്തിെയങ്കിലും അപകടം തിരിച്ചറിഞ്ഞ നേതൃത്വം ഒരുവിധം പരിഹരിച്ചു. അതിനു പിന്നാലെയാണ് ഹരിതവിവാദം. ഇത് മലബാറില് ലീഗിെന്റ കരുത്ത് തകര്ക്കാന് അവസരം കാത്തുനില്ക്കുന്നവര്ക്ക് സഹായകവുമാണ്. ഏത് പ്രതിസന്ധിയിലും ശക്തമായി മുന്നോട്ടുപോകാന് യു.ഡി.എഫിന് പിന്ബലമായിരുന്ന ലീഗിെന്റ തളര്ച്ച മുന്നണിക്കുതന്നെ തിരിച്ചടിയാകും. പാര്ട്ടി ഭാരവാഹിത്തവുമായി ബന്ധപ്പെട്ട് കേരള കോണ്ഗ്രസില് ഉരുണ്ടുകൂടിയ തര്ക്കം അതേപടി തുടരുകയാണ്. അത് കാരണം പാര്ട്ടിയുടെ പ്രവര്ത്തനം തന്നെ മരവിച്ച നിലയിലാണ്. ഭരണത്തുടര്ച്ച ലഭിച്ച പിണറായി സര്ക്കാറിനെ പ്രതിരോധത്തിലാക്കാനുള്ള നിരിവധി വിഷയങ്ങളാണ് കുറഞ്ഞ കാലയളവിനുള്ളില് പ്രതിപക്ഷത്തിന് ലഭിച്ചത്. എന്നാല്, മുഖ്യപാര്ട്ടികളിലെ തര്ക്കങ്ങള് കാരണം അതൊന്നും വേണ്ടവിധം ഉപയോഗിക്കാന് യു.ഡി.എഫിന് കഴിയാത്ത സാഹചര്യമാണ്. ഇതില് യു.ഡി.എഫ് അണികളും കടുത്ത അമര്ഷത്തിലാണ്.